อัพเดต! จีนผู้เสียชีวิต “ไวรัสโคโรนา” ทะลุ 80 ราย ติดเชื้อกว่า 2,800 คน
อัพเดต! จีนผู้เสียชีวิต “ไวรัสโคโรนา” ทะลุ 80 ราย ติดเชื้อกว่า 2,800 คน
อัพเดต! จีนผู้เสียชีวิต “ไวรัสโคโรนา” ทะลุ 80 ราย ติดเชื้อกว่า 2,800 คน
27 ม.ค. 2563

ผู้สื่อข่าวรายงานว่า คณะกรรมการสุขภาพแห่งชาติของจีน (NHC) ออกแถลงการณ์ล่าสุดในวันนี้(27ม.ค.63) ระบุว่า จำนวนผู้เสียชีวิตจากโรคปอดอักเสบที่เกิดจากการติดเชื้อไวรัสโคโรนาสายพันธุ์ใหม่ เพิ่มขึ้นเป็น 81 ราย โดยจำนวนผู้เสียชีวิตในมณฑลหูเป่ยเพิ่มขึ้นเป็น 76 ราย จากเดิม 56 ราย ขณะที่ 5 รายเสียชีวิตในมณฑลอื่นๆของจีน
ส่วนจำนวนผู้ป่วยที่ติดเชื้อไวรัสโคโรนาสายพันธุ์ใหม่ในจีนเพิ่มขึ้นเป็น 2,862 ราย โดยครึ่งหนึ่งอยู่ในมณฑลหูเป่ย และผู้ป่วยที่มีอาการวิกฤตมีจำนวน 461 ราย ขณะที่อิมพีเรียลคอลเลจลอนดอน ซึ่งเป็นมหาวิทยาลัยที่มีชื่อเสียงของอังกฤษ ออกรายงานระบุว่า ทางมหาวิทยาลัยคาดการณ์ว่า จีนมีผู้ติดเชื้อไวรัสโคโรนาสายพันธุ์ใหม่สูงถึง 4,000 ราย โดยทั้งหมดอยู่ในเมืองอู่ฮั่น มณฑลหูเป่ยของจีน
ด้านผู้ที่อยู่ในกลุ่มเสี่ยงที่อาจติดเชื้อไวรัสดังกล่าวในจีนเพิ่มขึ้น 3,806 ราย สู่ระดับ 5,794 ราย นอกจากนี้ ยังมีการตรวจพบผู้ป่วยติดเชื้อไวรัสโคโรนาสายพันธุ์ใหม่จำนวนมากกว่า 50 รายในประเทศและดินแดนต่างๆทั่วโลกจำนวน 13 แห่งนอกจากประเทศจีน